Nyerhetõ csoportba került a nõikosár-válogatott
A magyar nõi kosárlabda-válogatott Lengyelországgal és Finnországgal került azonos Európa-bajnoki pótselejtezõ csoportba. A csapat mindkét riválisával oda-visszavágót játszik, és a trió elsõ helyezettje jut az utolsó kvalifikációs körbe, amelynek csak a gyõztese vehet részt a szeptember 2. és 11. közötti rendezendõ kontinenstornán.
Isztambulban, az Eb helyszínén szintén pénteken ejtették meg a viadal csoportjainak sorsolását. A férfiaknál a sorsolást már január 15-én megrendezték a szeptember 16. és 25. között sorra kerülõ Európa-bajnokság helyszínén, Belgrádban.

A Magyar Kosárlabdázók Országos Szövetsége (MKOSZ) a hét elején jelentette be, nincs anyagi fedezete arra, hogy a jövõben megszervezze és mûködtesse a férfi, illetve nõi felnõtt válogatott felkészülését.

Az elnökség hétfõi ülésén megfogalmazódott, hogy a költségvetésben olyan nagyságrendû hiány jött létre, amely nem teszi lehetõvé a nemzeti együttesek fenntartását.

Ezért az MKOSZ vezetõsége úgy döntött, hogy az idei büdzsére vonatkozó határozatát február végére halasztja, reménykedve abban, hogy addig sikerül megfelelõ anyagi forrásokat találni.

Az Eb-pótselejtezõ csoportbeosztása, nõk:
A csoport: MAGYARORSZÁG, Lengyelország, Finnország
B csoport: Szlovákia, Belgium, Olaszország
C csoport: Horvátország, Bulgária, Ukrajna, Izrael

Az Eb csoportbeosztása:
A csoport: Csehország, Görögország, Németország, Lettország, Franciaország, a pótselejtezõ nyertese
B csoport: Oroszország, Spanyolország, Litvánia, Szerbia és Montenegró, Románia, Törökország

Az Eb-pótselejtezõ csoportbeosztása, férfiak:
A csoport: Észtország, Csehország, Lengyelország
B csoport: Belgium, Izrael, Hollandia
C csoport: MAGYARORSZÁG, Portugália, Svédország

Az Eb csoportbeosztása:
A csoport: Oroszország, Németország, Olaszország, Ukrajna
B csoport: Horvátország, Törökország, Litvánia, Bulgária
C csoport: Szlovénia, Franciaország, Görögország, Bosznia-Hercegovina
D csoport: Lettország, Szerbia és Montenegró, Spanyolország, a pótselejtezõ nyertese